Ordensreglement for Sandnes Friskole

## 1) FORMÅL

Ordensreglene skal bidra til å fremme læring, trygghet, trivsel, respekt, toleranse og sannferdighet. Reglementet skal også bidra til at elevene kan bli gode medmennesker og samfunnsborgere.

## 2) VIRKEOMRÅDE

Ordensreglementet gjelder i skolens undervisningstid uavhengig av sted. Reglene gjelder også på og skoleturer og ekskursjoner i skolens regi.

Ordensreglementet er fagplan for sosial læring, grunnlaget for vurdering i orden og oppførsel, og kriteriet for fastsettelse av karakterer i orden og oppførsel. *(Jfr.§ 3-9 i forskrift til Friskolelova).*

## 3) ELEVENES RETTIGHETER

Elevene skal møtes med respekt. De skal bli tatt med på råd og vurdering om egen sosial utvikling. Elevene skal få mulighet til å utvikle sine evner og anlegg og lære gode samarbeids- og arbeidsvaner innenfor rammer som fremmer et godt læringsmiljø.

## 4) ELEVENS PLIKTER I ORDEN:

## **På Sandnes Friskole vil vi:**

* Bidra til å holde skolens område rent og ryddig.
* Ta godt vare på skolens eiendeler. (Bøker, undervisningsmateriell, datautstyr, inventar og bygninger)
* Ta ansvar for egne verdisaker.
* Ha med hjemmearbeid og nødvendig utstyr (bøker, skrivesaker, utstyr til matematikk, sportsklær m.m.)

**På Sandnes Friskole forstår vi at:**

* Fusk vil påvirke vurderingsgrunnlaget i både orden og det aktuelle faget.
* Forsentkomming og skulk vil påvirke vurderingsgrunnlaget i orden og berørte fag.

## 5) ELEVENS PLIKTER I OPPFØRSEL:

**På Sandnes Friskole vil vi:**

* Vise respekt for medelever, ansatte og andre i oppførsel, holdning og språk.
* Vise respekt for undervisningen ved å komme forberedt og presis. Holde ro i undervisningstimene, behandle utstyr ordentlig, og delta aktivt i timene.
* Respektere til enhver tid gjeldende friminuttregler.
* Respekter til enhver tid gjeldende klasseregler.

**På Sandnes Friskole forstår vi at:**

* Krenkende adferd som mobbing, psykisk eller fysisk vold, rasisme, diskriminering, trakassering, utestenging og uthenging, også på internett eller sosiale medier, er forbudt.
* Tyveri, hærverk, banning og nedsettende språkbruk er forbudt.
* Bruk og oppbevaring av rusmidler som snus, tobakk, alkohol og narkotika er forbudt.
* Redskaper og gjenstander som er ulovlige eller kan forvolde skade forblir hjemme.
* Skolens område ikke kan forlates uten etter avtale.

## 6) ANDRE REGLER:

* Mobiltelefon, smartklokke og andre digitale kommunikasjonsmidler skal som hovedregel ikke brukes i skoletiden. All bruk må være etter avtale med lærer, og i avtalt tidsrom. Digitale hjelpemidler brukes etter avtale med faglærer og kun til de formål skolen har bestemt.
* I samråd med foreldregruppen for hvert trinn kan skolen samle inn digitale kommunikasjonsmidler~~.~~

## 7) SANKSJONER

**Vi vet at brudd på reglementet:**

* Kan medføre skriftlig anmerkning. (gjelder ungdomstrinnet)
* Kan medføre telefon eller brev til foresatte.
* Kan medføre samtale med lærer og/eller rektor.
* Kan medføre tilstedeværelse på skolen før eller etter skoletid.
* Kan medføre at elever på ungdomstrinnet mister retten til gå ut av skolens område i storefri.
* Kan medføre at utstyr/gjenstander blir beslaglagt. (f.eks. digitale kommunikasjonsmidler, datamaskin o.l.) Beslaglagte gjenstander blir utlevert etter avtale, normalt ved endt skoledag, eller til foresatte. Ulovlige gjenstander leveres til politiet.
* Kan medføre vaske -, rydde - og reparasjonsarbeid.
* Kan medføre bortvisning/forflytning fra timen etter faglærers avgjørelse.
* Kan for elever på 1.-7.trinn medføre bortvisning i enkelttimer eller for resten av dagen. *(Jfr. Friskolelova §3–10)*
* Kan for elever på ungdomstrinnet medføre bortvisning i inntil tre dager. *(Jfr. Friskolelova §3–10)*
* Kan medføre økonomisk erstatning. *(Jfr. Skadeerstatningsloven)*
* Kan medføre anmeldelse til politiet.
* Kan medføre nedsatt karakter i orden/oppførsel.

## 8) ANDRE REGLEMENT

Følgende er også en del av skolens ordensreglement:

* Handlingsplan mot krenkende atferd.
* Chromebook hjem-avtale.
* Friminuttregler
* Klasseregler
* Regler bestemt av myndighetene (f.eks. smittevern, eksamen)

## 9) SAKSBEHANDLINGSREGLER

Før det blir tatt avgjørelse om sanksjon som følge av brudd på reglementet, skal eleven ha mulighet til å forklare seg muntlig til den som skal ta avgjørelsen. *(Jfr.* *Friskolelova § 3–10).* Enkeltvedtak kan påklages. (Jfr. Forvaltningsloven kap.6).

*Gjeldende ordensreglement er vedtatt av styret for Sandnes Friskole 19.05.21 med hjemmel i friskolelova §3-9. Ordensreglementet trer i kraft 01.08.2021.*